钦定古今图书集成/历象汇编/岁功典/第013卷 > 《金明池》〈春游〉前人
## 钦定古今图书集成/历象汇编/岁功典/第013卷 > 《金明池》〈春游〉前人

琼苑金池，青门紫陌，似雪杨花满路。云日淡、天低昼
永，过三点两点细雨。好花枝半出墙头，似怅望、芳草
王孙何处。更水绕人家，桥当门巷，燕燕莺莺飞舞。
怎得东君常为主，把绿鬓朱颜，一时留住。佳人唱、金
衣莫惜，才子倒、玉山休诉。况春来倍觉伤心，念故国
情多，新年愁苦。纵宝马嘶风，红尘拂面，也只寻芳归
去。